《寓浯江识老魏秀才》
宋代·丘葵

月澹蓬门掩候虫，穷通何必问天工。
茶烹粟面粉纷纷白。灯吐天心灼灼红。
屡改新吟添砚水，密翻旧稿护窗风。
相逢莫道庞公老，览镜先惭似老翁。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。